Използването на бастуни носи сериозни преимущества в ежедневието на споменатите групи хора. Става въпрос за преимущества като осигуряване на защита срещу падания и нежелани инциденти, възможност за практикуване на физическа активност и за осъществяване на социални контакти. В следващите редове ще разберете малко повече за споменатите ползи от употребата на бастуни:
Защита срещу падания и нежелани инциденти – на първо място използването на бастуни позволява на хората с намалена физическа способност да пазят равновесие и да поддържат необходимия баланс по време на движение. А това намалява значително риска от падания и нежелани инциденти. Когато говорим за възрастни хора и хора с определени двигателни проблеми, трябва да се направи всичко възможно, за да се предотвратят подобни инциденти. Едно падане и причинената от него травма например може още повече да влоши физическото състояние на съответния човек и двигателните му способности.
Възможност за практикуване на физическа активност – всеки човек има нужда от физическа активност в своето ежедневие. Дори и да е трудноподвижен, трябва да му се помогне да практикува определена физическа активност, защото в противен случай мускулите ще атрофират. Използването на бастуни е чудесна възможност за възрастните хора да излизат навън, да си правят редовни разходки и да поддържат тялото си във възможно най-добра кондиция.
Шанс за осъществяване на социални контакти – нерядко се случва възрастните и трудноподвижните хора да се затварят у дома си. Практика, която ги лишава от социални контакти и като цяло от възможността за водене на нормален начин на живот. Употребата на бастуни може да се окаже единственият шанс за тези хора отново да се срещат с приятелите и познатите, и да си върнат радостта и жизнеността, която предоставя общуването на живо.